Saturday, 23 January 2016 10:42
Kwamitin tsaron Majalisar Dinkin Duniya ya yi Allah wadai da harin ta'addancin da 'yan kungiyar Al-Shahab suka kai kan wani otel da ke birnin Magadisho fadar mulkin kasar Somaliya a cikin daren Alhamis wayewar garin Juma'a.
A bayanin da kwamitin tsaroin Majalisar Dinkin Duniya ya fitar a jiya Juma'a ya yi tofin Allah tsine kan harin ta'addancin da mayakan kungiyar Al-Shabab suka kai kan wani otel da ke gabar teku a gefen birnin Magadisho fadar mulkin kasar Somaliya da ya yi sanadiyyar lashe rayukan fararen hula.
Har ila yau bayanin na kwamitin tsaron Majalisar Dinkin Duniya ya mika ta'aziyyarsa ga gwamnatin Somaliya da al'ummar kasar musamman iyalan mutanen da suka rasa rayukansu a sakamakon harin ko suka jikkata.
A cikin daren Alhamis wayewar garin Juma'a ne mayakan kungiyar Al-Shabab suka kai wani harin ta'addanci kan wajen shakatawa na otel din Lido Beach da ke gabar teku a gefen birnin Magadisho na kasar Somaliya, harin da ya yi sanadiyyar lashe rayukan mutane akalla 20 tare da jikkata wasu adadi na daban.
Kwamitin Tsaron M.D.D Ya Yi Maraba Da Kafa Gwamnatin Hadin Kan Kasa A Libiya
More in this category: « Jakadan Libiya A UN Ya Ce: Kasashen Turai Zasu Fara Kai Hari Kan Yan Ta'adda A Kasarsa	Kwamitin Tsaron MDD Ya Jaddada Wajabcin Kawo Karshen Rikici A Burundi »